Rafton Pounder
Rafton John Pounder (13 ga Mayu 1933 - 16 Afrilu 1991) ɗan majalisa ne a Pro-Assembly Unionist da kuma jam'iyyar Conservative Westminster MP daga Arewacin Ireland.

An haife shi a Ballynahatty, Shaw's Bridge, Belfast, ɗa ne ga Cuthbert C. Pounder, Rafton Pounder ya yi karatu a Makarantar Rockport, Charterhouse sannan kuma a Kwalejin Christ, Cambridge, inda ya kasance Shugaban Ƙungiyar Conservative Association (CUCA). 

An zabe shi matsayin dan majalisa na Westminster don wakiltar mazaɓar Belfast ta Kudu a zaben fidda gwani na 1963, kuma ya yi aiki har zuwa Fabrairu 1974 lokacin da ya sha kayi a matsayin Pro-Assembly Unionist ga Reverend Robert Bradford na United Ulster Unionist Coalition. Pounder ya kasance har wayau ɗan Majalisa a Tarayyar Turai daga 1973 zuwa 1974. Daga 1964 zuwa 1967, ya zama sakataren jam'iyyar Ulster Unionist Parliamentary Party.

Ya auri Valerie Isobel ('yar Robert Stewart MBE), suna da ɗa ɗaya, Aidan, da diya ɗaya tare, Helen, ya zauna a Groomsport, County Down, har zuwa mutuwarsa a lokacin yana da shekaru 57. Ya rasu ya bar jikoki, Charlotte, Kate, Iona da Penelope.

Manazarta

Tushe Labari 

 Leigh Rayment's Peerage Pages  [self-published source] [better source needed]
 Times Guide to the House of Commons February 1974

Hanyoyin haɗi na waje 

 Hansard 1803–2005: contributions in Parliament by Rafton Pounder

Haihuwan 1933